แม่น้ำลพบุรี ล้นท่วมหมู่บ้านช้างอยุธยา เร่งเคลื่อนย้ายช้าง 85 เชือกด่วน
ระดับน้ำในแม่น้ำลพบุรีเพิ่มขึ้นสูงเข้าท่วมบริเวณหมู่บ้านช้าง วังช้างอยุธยาแลเพนียด หมู่ที่ 3 ตำบลสวนพริก อำเภอพระนครศรีอยุธยา นายลายทองเหรียญ มีพันธ์ ผู้อำนวยการวังช้าง ต้องเร่งให้ควาญช้างและคนงานขนย้ายช้างออกจากจุดที่น้ำท่วมสูง โดยเฉพาะโรงช้างแม่ลูก จำนวน 7 คู่ น้ำทะลักแนวกระสอบทรายที่ก่อไว้เข้าไปท่วมภายใน ทำให้ลูกช้างและแม่ช้างแตกตื่น ควาญช้างต้องช่วยกันดูแลและรีบย้ายช้างออก พร้อมทั้งยังต้องขนกระดูกของช้างที่เก็บเอาไว้ขึ้นที่สูงด้วยเบื้องต้น อุทยานประวัติศาสตร์พระนครศรีอยุธยา ได้อนุญาตให้นำช้างเข้าไปอยู่ในเพนียดคล้องช้างเป็นการชั่วคราว ช้างทั้งหมดมีจำนวน 85 เชือก หากระดับน้ำสูงขึ้นจนอยู่ไม่ได้ก็อาจจะต้องย้ายช้างทั้งหมด 85 เชือก ส่วนประตูระบายน้ำหลายแห่ง อย่างคลองบางกุ้ง คลองกบเจา บางบาล ก็พร้อมรับน้ำเพื่อแบ่งเบาน้ำเข้าทุ่งแล้ว